
1. napirend
E l ő t e r j e s z t é s
Mindszentkálla Község Önkormányzata 
Képviselő-testületének 2026. június 22-én tartandó ülésére

Tárgy: Mindszentkálla Község Önkormányzata 2026. évi költségvetésének 1. számú módosítása, tájékoztatási kötelezettség
Előterjesztő: Csombó Zoltán polgármester
Előkészítette: Kántorné Fülöp Szilvia pénzügyi ügyintéző

						               Jogszabállyal nem ellentétes                       	   						   ……………………………..
							Dr. Szabó Tímea címzetes főjegyző

Tisztelt Képviselő-testület!

A költségvetési szervek tervezését, előirányzat módosítását, gazdálkodásának rendjét az államháztartásról szóló 2011. évi CXCV. törvény (Áht.) és az államháztartásról szóló törvény végrehajtásáról megalkotott 368/2011. (XII.31.) Korm. rendelet (Ávr.) szabályozza. Az Áht. 34. §-a határozza meg az előirányzatok módosításával, megváltoztatásával kapcsolatos rendelkezéseket. Ennek megfelelően az Önkormányzat a bevételi és kiadási előirányzatait felemelheti, illetve csökkenheti.

Az államháztartásról szóló 2011. évi CXCV. törvény 34. §-a alapján: 
[bookmark: pr151][bookmark: pr142]„34. § * (1) A helyi önkormányzat költségvetési rendeletében megjelenő bevételek és kiadások módosításáról, a kiadási előirányzatok közötti átcsoportosításról a (2) és (3) bekezdésben meghatározott kivétellel a képviselő-testület dönt. (2) A helyi önkormányzat költségvetési rendelete a polgármester számára lehetővé teheti a helyi önkormányzat bevételeinek és kiadásainak módosítását és a kiadási előirányzatok közötti átcsoportosítást. (3) * A helyi önkormányzati költségvetési szerv bevételi előirányzatai és kiadási előirányzatai a Kormány rendeletében meghatározott esetben a helyi önkormányzati költségvetési szerv saját hatáskörében módosíthatóak, a kiadási előirányzatok egymás között átcsoportosíthatóak. (4) * A képviselő-testület a (2) és (3) bekezdés szerinti előirányzat-módosítás, előirányzat-átcsoportosítás átvezetéseként – az első negyedév kivételével – negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig, december 31-i hatállyal módosítja a költségvetési rendeletét a 23. § (5) bekezdésében meghatározottakra is figyelemmel. Ha év közben az Országgyűlés – a helyi önkormányzatot érintő módon – a 14. § (3) bekezdése szerinti fejezetben meghatározott támogatások költségvetési kiadási előirányzatait zárolja, azokat csökkenti, törli, az intézkedés kihirdetését követően haladéktalanul a képviselő-testület elé kell terjeszteni a költségvetési rendelet módosítását. (5) *  A nemzetiségi önkormányzat, a társulás, a térségi fejlesztési tanács, valamint az általuk irányított költségvetési szervek bevételi előirányzatainak és kiadási előirányzatainak módosítására, átcsoportosítására az (1)–(4) bekezdést kell alkalmazni, azzal hogy a képviselő-testület hatáskörét a nemzetiségi önkormányzat testülete, közgyűlése, a társulási tanács, illetve a térségi fejlesztési tanács tagjai gyakorolják, polgármesteren a nemzetiségi önkormányzat elnökét, a társulási tanács elnökét, illetve a térségi fejlesztési tanács elnökét kell érteni”

Mindszentkálla Önkormányzatának 2026. évi költségvetési rendeletének első módosítása a fenti törvényi kötelezettségek betartása miatt szükséges.

Az Önkormányzatnál a kiadások és bevételek változásai:

Mindszentkálla Község Önkormányzata 2026. évi költségvetési rendeletének módosítására a bevételi oldalon a következők miatt van szükség:

A Közigazgatási és Területfejlesztési Minisztériumtól elnyert 6 000 000 Ft pályázati támogatás kommunális eszköz beszerzésére, melynek beszerzése időközben meg is történt.
A fenti eszköz beszerzése kapcsán eladásra került a korábban használt traktor 2 200 000 Ft összegben. Ebből 1 400 000 Ft saját forrást felhasználásra került a pályázati forrás kiegészítésére. A fennmaradó várhatóan adaptereket tud majd az Önkormányzat vásárolni az új traktorhoz.
A 361/2025. (XI. 25.) Korm. rendelet alapján igényelt otthonteremtési támogatásra beérkezett 3 840 000 Ft miatt, ami kiadási oldalon a személyi juttatáson fog szerepelni az intézménynél.
Az Idősek Otthona pénzügyi beszámolója időközben elfogadásra került, és a Magyar Államkincstár nem állapított meg visszafizetési kötelezettséget, így ennek tervezett 3 255 538 Ft összege is kivezetésre kerül mind a működési bevételeknél mind kiadási oldalon az előző évi kiadások elszámolásánál.

A kiadási oldalon a beruházások közé bekerült a fentiekben említett kommunális eszköz és adapterek beszerzése a 066010 Zöld-Terület Kezelés kormányzati funkción 8 100 000 Ft összértékben. 
A Turisztikai koncepció kialakításra még 100 000 Ft került tervezésre az immateriális eszköz beszerzése soron.
A korábban említett bevételi oldallal szembeni kiadások jelentenek még módosulást az otthonteremtési támogatás és a támogatás elszámolás változása.

Az Káli-Medence Idősek Otthona költségvetése az alábbiak szerint alakul:
A bevételi oldalon a finanszírozási bevételeknél az irányítószervi támogatás megemelésre került az Otthonteremtési támogatás és járulékai beérkező összegével, ami 3 840 000 Ft volt.
Kiadási oldalon a személyi juttatásokon belül a béren kívüli juttatás került megemelésre az otthonteremtési támogatás 3 000 000 Ft összegével, a járulékokat pedig szintén emelésre kerültek 840 000 Ft-tal.
A támogatási célú műveleteknél betervezésre került 361 950 Ft a kötelező GDPR szolgáltatásra átadott összege, amit a Közös Hivatal segítségével fog ellátni az Otthon a jövőben. 
A támogatás visszafizetésre elkülönített összeg kivezetésre került. Az így felszabadult kerettel a rezsi költségek kerültek megemelésre 2 000 000 Ft-tal. Az eddigi teljesülések alapján több energia került felhasználásra eddig, mint hasonló időszakban szokott, az idei hidegebb időjárás miatt. A maradék összegből a karbantartási előirányzat összege került növelésre 193 588 Ft-tal. Az ezekhez tartozó ÁFA összege is növelésre került 500 000 Ft-tal.
A dologi kiadásokon belül még kisebb átcsoportosítások történtek a teljesítési adatoknak megfelelően. 

Az Önkormányzat esetében a foglalkoztatottak létszáma 3 fő, mely magába foglalja 1 fő hivatalsegéd és egyben közművelődési és könyvtáros szakembert, 1 fő falugondnok, és a 1 fő közfoglalkoztatott alkalmazását.
Az Idősek Otthona tekintetében a foglalkoztatottak létszáma jelenleg közfoglalkoztatott nélkül átlagosan 10 fő.



INDOKOLÁS
Az államháztartásról szóló 2011. évi CXCV. törvény 23. § (2) bekezdése alapján a helyi önkormányzat a költségvetését költségvetési rendeletben állapítja meg. A költségvetés megalkotásának kötelezettsége nem csak az államháztartási törvényben, hanem az Alaptörvényben és a Magyarország helyi önkormányzatairól szóló törtvényben is szabályozott. Nem kérdés, hogy a költségvetés megalkotásának kötelezettsége rendeleti formában magasabb szintű jogszabályi rendelkezésnek való megfelelés érdekében szükséges. 
Ezen túl nyilván azért is, hiszen a gazdálkodás rendszerét, a tervezett bevételeket, a teljesíthető kiadásokat határozza meg. 
Az államháztartásról szóló törvény előterjesztésben idézett 34. § (4) bekezdése előírja, hogy a képviselő-testület a (2) és (3) bekezdés szerinti előirányzat-módosítás, előirányzat-átcsoportosítás átvezetéseként – az első negyedév kivételével – negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig, december 31-i hatállyal módosítja a költségvetési rendeletét.
Az államháztartási törvény, valamint annak végrehajtási rendelete a költségvetés tartalmi elemeit szabályozza, így ezek a rendelet tervezet összeállításának alapjai.

ELŐZETES HATÁSVIZSGÁLAT
Az önkormányzat tárgyévi gazdálkodásának alapja a költségvetési rendelet, melynek módosításával; a bevételi és kiadási előirányzatoknak az év közben, a gazdálkodás során felmerült változásokhoz való igazításával biztosítja az Önkormányzat zavartalan működését.   Az előirányzat módosítások alapján teljesíthetőek a kiadások, vállalható kötelezettség, és követhető nyomon, hogy a bevételek hogyan alakulnak. A rendelet módosításának elfogadása tehát az alapja a szabályos, kiegyensúlyozott, takarékos gazdálkodásnak, az Önkormányzat működéséhez tehát elengedhetetlenül fontos. 

A tervezett jogszabály várható következményei
Társadalmi hatása:		nincs
Gazdasági hatása:		nincs
Költségvetési hatásai:		a módosítással érintett előirányzatok változása  
Környezeti következmények:		nincs
Egészségügyi következmények:	nincs
Adminisztratív terheket befolyásoló hatás:	Nem jár jelentős adminisztratív „teherrel”. A feladatokat a Közös Hivatal biztosítja. 
A jogszabály megalkotásának szükségessége: Az Alaptörvény, a Magyarország helyi önkormányzatairól szóló törvény, valamint az államháztartásról szóló törvény alapján kötelező. 
A jogalkotás elmaradásának várható következményei: jogszabálysértés. 
A jogszabály alkalmazásához szükséges személyi, szervezeti, tárgyi és pénzügyi feltételek: A tervezet elfogadása esetén a rendelet alkalmazása jelenlegihez képest többlet személyi, szervezeti, tárgyi és pénzügyi feltételt nem igényel.

Tájékoztatási kötelezettség:
Az államháztartásról szóló 2011. évi CXCV. törvény (a továbbiakban: Áht.) 24. § (4) bekezdése alapján a költségvetés előterjesztésekor a képviselő-testület részére tájékoztatásul a következő mérlegeket és kimutatásokat kell - szöveges indokolással együtt - bemutatni:

„(4) A költségvetés előterjesztésekor a képviselő-testület részére tájékoztatásul a következő mérlegeket és kimutatásokat kell - szöveges indokolással együtt - bemutatni:
a) a helyi önkormányzat költségvetési mérlegét közgazdasági tagolásban, előirányzat felhasználási tervét,
b) *  a többéves kihatással járó döntések számszerűsítését évenkénti bontásban és összesítve,
c) *  a közvetett támogatásokat - így különösen adóelengedéseket, adókedvezményeket - tartalmazó kimutatást, és
d) *  a 29/A. § szerinti tervszámoknak megfelelően a költségvetési évet követő három év tervezett bevételi előirányzatainak és kiadási előirányzatainak keretszámait főbb csoportokban, és a 29/A. § szerinti tervszámoktól történő esetleges eltérés indokait.”

Az államháztartásról szóló 368/2011. (XII. 31.) Korm. rendelet 28. § alapján az Áht. 24. § (4) bekezdés c) pontja szerinti közvetett támogatásokat legalább az alábbi részletezettségben kell bemutatni:
„a) az ellátottak térítési díjának, kártérítésének méltányossági alapon történő elengedésének összege,
b) a lakosság részére lakásépítéshez, lakásfelújításhoz nyújtott kölcsönök elengedésének összege,
c) a helyi adónál, gépjárműadónál biztosított kedvezmény, mentesség összege adónemenként,
d) a helyiségek, eszközök hasznosításából származó bevételből nyújtott kedvezmény, mentesség összege, és
e) az egyéb nyújtott kedvezmény vagy kölcsön elengedésének összege.”

A fentiek szerint előírt tájékoztatásban, illetve annak szöveges indokolásában a költségvetési rendelet elfogadása óta bekövetkezett, illetve annak módosítása kapcsán aktuális változásokat jelen előterjesztés, a számszaki adatokat a jelen előterjesztéshez csatolt táblázat tartalmazza.
A költségvetési évet követő három év tervezett előirányzatainak keretszámai főbb csoportokban
Az Önkormányzat költségvetési mérlege – a korábbi évek gyakorlatának megfelelően a költségvetési rendeletbe került beépítésre. A mérleg tartalmazza a megállapított bevételi főösszeg jogcím-csoportonkénti részletezését, valamint a megállapított kiadási főösszeg részletezését kiemelt előirányzatonként.
Az Önkormányzatnak jelenleg többéves kihatással, anyagi kötelezettséggel járó döntése nincs.

ADÓSSÁGOT KELETKEZTETŐ ÜGYLETEK

	Kötelezettség
	2026. év
	2027. év
	2028. év
	2029. év

	
	
	
	
	

	Összesen:
	0
	0
	0
	0



SAJÁT BEVÉTELEK

	Megnevezés
	2026. év
	2027. év
	2028. év
	2029. év

	Helyi adók
	15 900 000
	17 000 000
	18 000 000
	19 000 000

	Önk. vagyon és vagyoni ért. jog értékesítéséből és hasznosításából származó bevétel
	3 901 000
	1 800 000
	1 900 000
	

2 000 000

	Osztalék, koncessziós díj és hozambevétel
	0
	0
	0
	0

	Tárgyi eszköz értékesítés
	0
	0
	0
	0

	Bírság, pótlék, díjbevétel
	900 000
	1 000 000
	1 000 000
	1 000 000

	Összesen:
	20 701 000
	19 800 000
	20 900 000
	22 000 000





ADÓSSÁGOT KELETKEZTETŐ ÜGYLETEK ÉS SAJÁT BEVÉTELEK
ÖSSZEVETÉSE

	Megnevezés
	2026. év
	2027. év
	2028. év
	2029. év

	Saját bevétel 50 %-a
	10 350 500
	9 900 000
	10 450 000
	11 000 000

	Adósságot keletkeztető ügyletből származó fizetési kötelezettség
	0
	0
	0
	0

	Saját bevétel 50 %-a és az adósságot keletkeztető ügyletből származó fizetési kötelezettségek különbsége
	10 350 500
	9 900 000
	10 450 000
	11 000 000




Határozati javaslat:

MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK

…/2026.(…) HATÁROZATA

Tájékoztatási kötelezettségről

Mindszentkálla Község Önkormányzata Képviselő-testülete a 2026. évi első költségvetés módosításhoz kapcsolódó, az államháztartásról szóló törvény szerinti tájékoztatás elfogadja.


Mindszentkálla, 2026. június 16
 
								Csombó Zoltán
[bookmark: _GoBack]   								  polgármester

